fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi en fi fi fi en fi fi fi fi fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi en fi fi fi en en en fi fi en fi fi fi fi fi fi fi pt fi fi fi fi fi fi fi fi fi fi fi fi fi fi fi fi fi en en en fi fi fi fi fi fi fi fi en fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi ru en fi fi fi fi fr fi fi fi en fi en ru fi en fi en fi fi en fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi en en fi fr fi fi fi fr fi en fi fi sv sv fi fi fi fi fr fi fi fi fi en fr de en fi en fr en fr fi fi fi fi fi fi fi fi ko en en en en en fi fi fi fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
onlry – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Etsimme kesäsomettajia – Looking for social media updaters
Haemme 2-3 nuorta (v. 1994-2007 syntynyttä) kesäsomettajaa pitämään Insta-tilimme elossa ja luomaan eloa nukkuville TikTok-tilillemme ja Discord-serverillemme!
Hae kesäsomettajaksi viimeistään 18.5.2022 joko yksin tai kaverin kanssa.
Hakemuksen voit lähettää videona, ääniviestinä tai kirjallisesti, kerro siinä miksi juuri sinä olisit hyvä kesäsomettaja ja millainen “somekokemus” sinulla on (esim. omat tilisi).
Lähetä kuitenkin nimesi, postiosoitteesi ja puhelinnumerosi joka tapauksessa myös sähköpostilla onl (at) ort.fi ja kerro minkä viestimen kautta olet lähettänyt hakemuksesi jos se ei tule sähköpostiin. Hakemuksen voit lähettää WhatsAppilla (0504658173) , Insta-viestinä (@onlry1943), Fb-viestinä (Ortodoksisten nuorten liitto ONL ry) tai sähköpostilla onl (at) ort.fi
Valittujen kanssa pidetään kesäsomettamisen suunnittelutuokio Teamsissa toukokuun lopussa tai kesäkuun alussa.
Apply before the 19th of May, you may apply also with a pair. You may apply by making a video, leaving a voice message or by writing; tell us why especially you would be a good uploader and what kind of social media experience you already have.
Those who will be hired, will get further info and planning help at the end of May or the beginning of June (via Teams).
Kategoriat Ajankohtaista Avainsanat kesäsomettaja, kesätyötä, onlry, social media uploader
Mitä kuului liiton vuoteen 2021?
Vuosi 2021 oli liiton 78. toimintavuosi. Osa toiminnasta pystyttiin järjestämään suunnitellusti, mutta Covid19-pandemian vuoksi asioista osa piti järjestellä toisin kuin toimintasuunnitelmavaiheessa kaavailtiin.
Liiton vuositeemana jatkui edelleen kestävä kehitys, sitä käsiteltiin niin nuorisotyöpäivillä kuin johtokunnan ja henkilöstön kehittämispäivässäkin. Ortodoksiset nuoret ja ilmastohuominen -ajatushautomotapaamiset olivat antoisia ja niissä liiton johto sai nuorilta ja muilta osallistujilta hyviä eväitä toiminnan kehittämiseen. Myös osallisuus ja kirkollisen nuorisotyön arvostuksen parantaminen olivat tavoitelistalla ja näihin liittyi mm. ortodoksisen nuorisotyön tilastojen kerääminen sekä ortodoksisten osaamismerkkien lanseeraaminen.
Liitto oli eteenpäinvievässä roolissa ortodoksisen kasvatuksen ja opetuksen sivuston Ortodoksisto.fi suunnittelussa ja ensimmäisen vaiheen rakentamisessa, joka tehtiin yhteistyössä lukuisten muiden toimijoiden kanssa. Verkkokursseina järjestettiin leirinohjaajien peruskurssi, kirkollisen arabian alkeiskurssi sekä jo edellisen vuoden puolella aloitettu kerhonohjaaja-kurssi.
Valtakunnalliset ortodoksiset Kulmakivi-nuorisofestarit jouduttiin jälleen siirtämään vuodella pandemian vuoksi. Tilalle tuotettiin EtäKulmakivi -livestream, jonka tekivät nuoret toisille nuorille ja jossa oli vuorovaikutteisena osiona mm. tietokilpailu, johon osallistui nuorisoryhmiä eri puolilta maata.
Kesällä liitto työllisti viisi kesäsomettajaa, jotka tuottivat sisältöä liiton Instagramiin, Tiktokiin ja Discord-palvelimelle. Lisäksi keväällä liitolla oli paastolive-sarja Instagramissa ja pitkin vuotta siellä oli livenä myös ”Juuso&Severi-show”.
Liiton vuosikokous järjestettiin ensimmäistä kertaa etäosallistumisen mahdollistavana ja kaikki osallistujista olivat mukana Teamsin kautta, äänestystilanteita varten käytössä oli Äänestyskoppi.fi-palvelu.
Liiton julkaisema ortodoksinen lasten ja nuorten lehti Tuohustuli ilmestyi perinteikkäässä muodossaan vielä kertomusvuoden. Liitto oli mukana valmistelemassa kirkolliskokoukselle tehtyä rahoituspohjan muutosesitystä ja kirkolliskokous teki päätöksen tukea uudenmuotoista lehteä siten, että lapsille suunnattua materiaalia menee jatkossa kaikkiin kirkon jäsentalouksiin, kirkon Aamun Koitto -lehden mukana.
Liitto teki nuorille suunnatun kyselyn nuorisotyöstä ja ilmastoasioista. Lisäksi koulujen uskonnonopetusta haluttiin pitää esillä järjestämällä stipendihaku, jossa ortodoksiset opettajat saattoivat hakea pieniä rahastipendejä erityisesti perus- ja lukiopetuksen viimeisillä luokilla kunnostautuneille ortodoksisen uskonnon opetuksen oppilaille.
Kertomusvuonna oli toinen kerta, jolloin liiton jäseniä laskettiin siten että yhteisöjäsenten (ortodoksisen kirkon seurakunnat ja yksi yhdistys) alle 29-vuotiaat jäsenet laskettiin jäsentenjäseniksi. Näin laskien liiton työn kohderyhmänä on keskimäärin noin 17.000 alle 29-vuotiasta. Uudistuksen myötä liitolle jäi edelleen myös pieni määrä (681) suoria henkilöjäseniä.
Liiton toiminnan päärahoittajat olivat vuonna 2021 Suomen ortodoksinen kirkko sekä Opetus-. ja kulttuuriministeriö. Muita tulonlähteitä olivat mm. osallistumismaksut, tilaus- ja tuotemyyntituotot, sijoitusasunnon vuokratuotot, Opintokeskus Siviksen kurssituki sekä yhteisöjäsenten jäsenmaksut. Liiton maksuvalmius oli normaali ja tase vahva ja liitto on vakavarainen. Tilinpäätös 2021 oli noin viisi tuhatta euroa ylijäämäinen.
Liiton johtokunnassa toimi puheenjohtajan lisäksi kuusi muuta luottamushenkilöä ja heistä neljä oli alle 29- vuotiaita. Liitolla oli kolme työntekijää päätoimisessa työsuhteessa, lisäksi liitto työllisti vuoden aikana reilut 60 määrä- ja osa-aikaista työntekijää, toiminnassa oli mukana myös useita kymmeniä talkoolaisia. Liitto sai tehdä yhteistyötä myös lukuisten seurakuntien ja niiden työntekijöiden kanssa esim. koulutusten ja tapahtumien järjestämisessä ja materiaalin tuotannosta.
KIITOS KAIKILLE MUKANAOLLEILLE JA TYÖMME TUKIJOILLE!
Koko toimintakertomus on luettavissa täältä.
Kategoriat Ajankohtaista Avainsanat liiton vuosi 2021, onlry, toimintakertomus
Ortodoksisten nuorten liitto ONL ry:n henkilö- ja yhteisöjäsenille
Lämpimästi tervetuloa ONL ry:n vuosikokoukseen lauantaina 27.3.2021 klo 15. Poikkeusolojen vuoksi ja liiton sääntöjen antaman mahdollisuuden mukaisesti ONL ry:n vuosikokouksessa on etäosallistumismahdollisuus ja sitä pyydetään suosimaan (kokouspaikkana on myös liiton toimisto Joensuussa).
Kokoukseen tulee ilmoittautua viimeistään 19.3.2021 sähköpostitse onl (at) ort.fi Kaikille ilmoittautuneille lähetetään sähköpostitse osallistumisohjeet ja etäosallistumislinkki. Yhteisöjäsenten edustajien tulee toimittaa valtakirjat viimeistään 24.3.2021 sähköisesti liittoon.
Mahdollisissa suljettua lippuäänestystä vaativissa tilanteissa käytetään kotimaista äänestyskoppi.fi-palvelua.
Lisätietoa ja kokousmateriaalit täällä.
Kategoriat Ajankohtaista Avainsanat hybridikokous, onlry, vuosikokous, äänestyskoppi
Liiton toimisto on suljettu 22.12.2020 – 7.1.2021. Tuona aikana tilauksia ei postiteta ja yhteydenottoihin vastataan viiveellä.
Our office is closed until the 7th of January, 2021. During the holidays we do not handle orders and we answer e-mails and phonecalls with delay.
Tänä vuonnakaan ONL ry ei lähettänyt joulukortteja, vaan korttirahat lahjoitettiin Filantropia ry:n koti- ja ulkomaan kriisiapuun sekä Luonnonperintösäätiölle. Myös liiton johtokuntalaiset ja työntekijät lahjoittivat osuuden (joululahja- ja virkistysbudjetista) kyseisille kohteille.
Toivotamme kaikille voimia ja iloa joulupaaston viime metreille!
Orthodox Youth Association of Finland did not send Christmas cards, instead we made donations to Orthodox Church Aid and Missions FILANTROPIA, and to The Finnish Natural Heritage Foundation fr.
We Wish Everybody a Blessed Christmas and a Merciful New Year 2021!
Christ Is Born, Glorify Him!
Nature photo: Pekka Auvinen/ Luonnonperintösäätiö.
Icon photo: Ortodoksinen seminaari, Pentti Potkonen.
Photo with children: Filantropia ry.
Kategoriat Ajankohtaista, Yleinen Avainsanat filantropia, joulukorttiraha, luonnonperintösäätiö, onlry
Kysely nuorille ja videohaaste
Nuori, olet kaikista tärkein ihminen kertomaan, oletko mukana ortodoksisessa nuorisotyössä ja/ tai muussa kirkollisessa toiminnassa ja mitä toivot siltä jatkossa. Arvostamme valtavasti myös näkemystäsi kirkkomme toiminnasta kestävän kehityksen ja ilmaston näkökulmasta, ja kuulemme mielellämme sinulta mielipiteitä siitä, mitä voisimme kirkossa tehdä paremman huomisen puolesta.
Nyt voit antaa äänesi kuulua, tähän kyselyyn vastaaminen vie vain hetken arvokasta aikaasi.
Kysely löytyy myös: https://tinyurl.com/ortnuoret20
Jos haluat voittaa yllätyspalkinnon, käy vastaamassa kyselyn viimeiseen kysymykseen videotervehdyksen muodossa. Voit vastata haasteeseen myös kaverisi kanssa samalla videolla.
Vastaa/vastatkaa videolla näihin kahteen kysymykseen:
Mitä hyviä tekoja sinä teet ilmaston puolesta?
Mitä mielestäsi kirkolliset toimijat voisivat tehdä ilmastollisesti paremman huomisen puolesta? / Miten kirkko voi varjella luontoa ja maapalloa?
Lähetä/lähettäkää vähintään 45 sekunnin mutta enintään noin 2 minuutin mittainen video sunnuntaihin 17.1.2021 mennessä liiton toimistolle: onl (at) ort.fi tai Whatsappin kautta 0504658173.
Liitä/ liittäkää mukaan nimesi/nimet ja mieluusti myös yhteystiedot palkinnon lähettämistä varten. Jos et halua palkintoa, osoitetietoja ei tarvitse laittaa.
Mikäli olet alle 18-vuotias, kysy videon kuvaamiseen ja lähettämiseen lupa huoltajaltasi.
Jos videossa on ääntä, kiinnitä huomiota sen laatuun.
Video voi lisäksi sisältää myös tekstiä tai musiikkia, mutta muistathan, että tekijänoikeussuojattua musiikkia ei voi käyttää.
Lähettämällä videon hyväksyt/ hyväksytte, että ONL ry voi julkaista videosi tai sen osia liiton julkaisukanavissa.
Kategoriat Ajankohtaista Avainsanat kysely, onlry, ortodoksinen nuorisotyö, videohaaste
1.-10.10. fiilistellään jo ennakkoon ensi vuoden Kulmakivi-festareita, musiikkia, harrastuksia ja muita mielenterveyttä edistäviä asioita ja erityisesti yhteisöllisyyttä!
Kutsumme nuoria ja nuorenmielisiä mukaan, ja erityisesti kannustamme järjestämään yhteisiä ”kisakatsomoita” lauantain 3.10. live-lähetyksen seuraamiseen, jos vain paikalliset korona-olosuhteet sen sallivat.
Etkojen aikana kannattaa seurata aktiivisesti liiton some-kanavia:
Viikon aikana julkaistaan paljon erilaisia videoita, ne löytyvät YouTube-kanavaltamme: https://www.youtube.com/channel/UC_slLmy_qVtbwaZPx3OPNrw
Discord-palvelimellemme pääsee liittymään tämän linkin kautta: https://discord.com/invite/xkJCE8N
Päivittäin julkaistaan nuorten sekä piispojen tuottamia harrastevideoita
ja lisäksi mm. puuhavinkkejä, laajempia videoita ja live-tunnelmia.
1.10. Etkot starttaavat, arkkipiispa Leon tervehdys
2.10. Tunnelmia live-lähetyksen valmisteluista, puuhavinkki: Kupolikuppikakut
3.10. klo 17 alkaen Youtube-livelähetys Jyväskylästä
– rukoushetki, musiikkia, kotikatsomo-kuvakisa, lyhyitä haastatteluita…
4.10. Julkaistaan Lintulassa kuvattu Tuohuksista ja esirukouksesta kertova video
6.10. klo 18 Epäilevän Tuomaan nuotioilta livestream: toivelauluja ja keskustelua
9.10. Tunnelmia toimistolta: vihreän valon testaus, Puuhavinkki: ”How to draw”, eli piirustusohjeita
10.10. Etkojen päätös ja maailman mielenterveyspäivä
Julkaistaan MMM-sarjan video, jossa aiheena ortodoksinen ihmiskäsitys
ONL:n toimisto valaistaan vihreällä
5. -10.10. kampanjoidaan  maailman mielenterveyspäivään liittyen. Teemana on tänä vuonna kuunteleminen ja haastamme kaikki osallistumaan jakamalla kuvia jostain vihreästä tai vihreällä valaistusta asiasta. Merkkaa kuvaan #onlry #ketävoisitkuunnella #vihreäävaloa #kymppikymppi #maailmanmielenterveyspäivä.
Lahjoitamme jokaisesta kuvasta 50snt (enintään 500€) Mieli ry:lle mielenterveyden edistämiseen!
Kategoriat Ajankohtaista Avainsanat ketävoisitkuunnella, KulmakiviETKOT, onlry
17.4.202017.4.2020 kirjoittaja Annakaisa Onatsu
Ortodoksisten nuorten liitto ONL ry julistaa haettavaksi stipendejä peruskoulun 6. ja 9. luokalla ja sekä lukion 3. luokalla oleville ortodoksisen uskonnon oppilaille. Jaossa on enintään 20 kpl rahastipendejä, alakoululaisille stipendisumma on 10€, yläkoululaisille ja lukioilaisille 20€. Lisäksi voidaan jakaa harkinnanvaraisesti tuotestipendejä. Opettajat voivat lähettää Ortodoksisten nuorten liitolle vapaamuotoisen hakemuksen stipendien saajista.
Stipendit myönnetään innostuneisuudesta, kiinnostuneisuudesta tai kunnostautumisesta opiskelua, erityisesti ortodoksisen uskonnon opiskelua kohtaan. Stipendien myöntämisessä pyritään siihen, että stipendien saajat ovat jakautuneet iältään sekä maantieteellisesti mahdollisimman laajasti. Yksi opettaja voi ehdottaa useampaa stipendiä, kuitenkin valikoiden oppilaistaan vain soveltuvimmat ehdokkaiksi (esim. yksi/ ryhmä tai koulu).
Vapaamuotoiset hakemukset tulee toimittaa ONL:n toimistolle 5.5.2020 mennessä, sähköpostilla: onl (at) ort.fi
Hakemuksessa tulee käydä ilmi:
Stipendin saajan nimi, luokka-aste, koulu, kotikunta ja seurakunta
Stipendin esittäjäopettajan nimi ja yhteystiedot sekä lyhyesti koulutus ja työnkuva
Sen koulun kanslian osoite, jonne mahdollinen stipendi toimitetaan
Hakemukset käsittelee toimikunta, johon kuuluvat liitosta opettaja-opiskelija Aleksandra Heikkinen ja toiminnanjohtaja Maria Kauppila sekä SOOLI ry:n edustajana opettaja Elisa Hyvärinen.
Stipendit jaetaan postitse, koulujen kanslioiden kautta.
Kategoriat Ajankohtaista Avainsanat nouse nuori ortodoksi, onlry, ortodoksinen, sooliry, stipendi, uskonnonopetus
Valmistaudu virpomaan, palmusunnuntai lähestyy!
Palmusunnuntai on yksi ortodoksisen kirkon suurista juhlista, johon liittyy kaunis perinne, virpominen.
Myös pandemian aikana voi virpoa, kunhan keksii riittävän turvallisia tapoja.
Virpominen jatkaa kristillisen kirkon ensimmäisten vuosisatojen tapaa muistaa Jeesuksen viimeistä käyntiä Jerusalemissa palmunlehvillä tervehtien. Virpomisessa tervehditään ja siunataan kevään ensimmäisillä luonnosta löytyvillä oksilla lähimmäisiä ja ystäviä palmusunnuntai-aamuna. Usein oksat ovat koristeltuja ja mieluiten myös papin siunaamia. Tänä vuonna palmusunnuntaita vietetään 5.4.
Tähän oheen on koottuna asiaa virpomisesta yleensä ja pandemian aikana sekä lista erilaisia virpomiseen ja palmusunnuntaihin liittyviä materiaalilinkkejä. Yksi uusista materiaaleista on etenkin lapsille ja koululaisille suunnattu, alle kolmessa minuutissa palmusunnuntain ja virpomisen keskeiset asiat avaava video.
Näin pandemian aikana on fyysisesti kasvokkain tapahtuva virpominen rajattu lähinnä kotipiiriin. Myös virpovitsojen siunaamisessa kysytään tällaisissa poikkeusoloissa niin virpojilta kuin papistoltakin joustoa ja jopa mielikuvitusta! Ehkäpä perheet voivat toimittaa kirkkoon tai muuhun sovittuun paikkaan ennakolta varattavana aikana omia vitsojaan ja vitsat tai vitsa-astiat joko siunataan yksitellen tai pitäen ne vähintään metrin päässä toisistaan? Jos vitsoja ei voi syystä tai toisesta siunauttaa, mutta kotona on pyhitettyä vettä, voi sillä priiskoittaa eli vihmoa vitsat.
Viime vuosina moni on jo onneksi harjoitellut ns. etävirpomista eli kuvannut kännykän kameralla kivan kuvan tai videon virpojasta ja lähettänyt sen esimerkiksi kummille tai mummille. Toinen tapa etävirpoa on piirtää tai askarrella kaunis vitsa paperille tai korttiin ja postittaa se sitten hyvissä ajoin kera mukavan virpolorun tai toivotuksen.
Lähi-etävirpominen on sellainen virpomismuoto, jossa fyysinen oksa toimitetaan ilman suoraa ihmiskontaktia virvottavalle, esim. postilaatikkoon tai ovenpieleen. Tällöin oksaan voi kiinnittää kauniin lapun, jossa on toivotus tai virpoloru sekä ehkä myös vitsan lähettäjän nimi.
Kaunis vitsa syntyy harvoin hetkessä, joten virpovitsojen askarteluun on hyvä varata aikaa ja tarvikkeita. Koska turhaa liikkumista on tällaisena viruskeväänä syytä välttää eikä kaikkien ole esim. karanteenin vuoksi muutenkaan mahdollista lähteä askartelukauppaan asti, on aika ottaa käyttöön kierrätyshenkisyys ja luovuus!
Tottakai se perinteinen, usein kolmihaarainen, pajunoksa, johon on askarreltu kauniita kukkia tai muita koristeita, on edelleen hieno väline hyvän toivottamiseen ja ikonin päälle tai maljakkoon aseteltavaksi. Tänä vuonna voi kuitenkin miettiä myös, voisiko hyödyntää jonkin kauniin lahjapaperin, ruoka-ainepakkauksen, esim. kanamunakennon kuppiosan tai vehnäjauhopussin, tai vanhan lehden sivuja kukkien tekoon. Myös aidon pajunoksan voi korvata vaikkapa kartongista tai pahvilaatikon kyljestä leikattavalla litteällä oksalla. Innokkaimmat voivat kokeilla kiertää kostutetusta sanomalehtipaperista hyvin tiukan oksankorvikkeen. Paperinarusta tai villalangasta voi tehdä myös hauskan virpoköynnöksen. Jos talossa on rautalankaa ja kreppipaperia tai villalankaa, voi rautalangan päällystää oksaksi. Yleensä tosin pyritään tekemään oksa sellaisista materiaaleista jotka palavat, mutta poikkeusoloissa voi joutua hieman joustamaan tuostakin.
Hyvän toivottaminen ja virpomalorut kuuluvat oleellisesti virpomiseen. Kannattaa siis valmistautua virpomiseen paitsi oksilla, myös opettelemalla jokin kaunis loru tai toivotus. Ortodoksinen tapa on toivottaa virvottaessa siunausta, tai mainita kirkollinen yhteys, esim. näin:
“Virvon varvon, tuoreeks terveeks’,
Jeesuksen Kristuksen Jerusalemiin ratsastamisen muistoksi,
Vaikka etenkin läntisessä perinteessä voidaan ihan pyytää virpomisesta jotain palkkaa, tätä usein vierastetaan ortodoksisessa perinteessä. Jonkinlaisen kiitoksen tai palkan, sanallisen tai aineellisen, antaminen sen sijaan kyllä kuuluu asiaan.
Kasvokkain virvottaessa virpoja lukee virpomalorun ja voi samalla kevyesti koskettaa oksalla virvottavaa. Virvottava voi halutessaan muistaa virpojaa antamalla jotain pientä syötävää tai vaikka kolikon. Ennen palkka annettiin usein vasta pääsiäisenä, mutta nykyään käytännöllisyys ratkaisee. Palkan voi antaa silloin kuin tavataan, vaikka siis heti virvottaessa. Palmusunnuntaina saadut herkut voi kyllä kotona laittaa pääosin vielä syrjään ja kilvoitella pääsiäisaamuun asti ennenkuin nauttii ne. Saadun vitsan voi asettaa kauniisti esim. ikonin päälle tai maljakkoon. Pääsiäisen juhlakauden lopussa, helluntain aikoihin, vitsat korjataan pois ja perinteisesti poltetaan.
Linkkivinkeistä löytyy erilaisia virpomaloruja. Myös Ortodoksinen muskari-sarjassa on jakso, jossa opetellaan virpomaloru:
Ilomantsin ortodoksisen seurakunnan Youtube-kanavalla on tallenne vuoden 2019 palmusunnuntain ehtoopalveluksesta, jossa siunattiin virpomavitsat. https://youtu.be/8lbEXF2zPJQ [Video]
SOOLI ry:n Youtube-kanavalta löytyy palmusunnuntain tropari:
Pyhä Melu -kerhonohjaajan kansiosta lyhyt kuvaus palmusunnuntain teologiasta:
https://onl.fi/wp-content/uploads/2020/03/PyhaMelu_Palmusunnuntai.pdf [Teksti ja ikonikuva]
Lego-pääsiäistarina “Jeesus ratsastaa Jerusalemiin”, tämän inspiroimana voi vaikka rakentaa oman palmusunnuntain legotarinan! https://youtu.be/j77Cor8cXbU [Lyhyt video]
Photo from the animation movie CepaфиMы – Serafima
“Serafima” on upeasti kuvitettu ja vaikuttava venäläinen animaatioelokuva, jonka alussa näkyy mm. virpovitsojen siunaaminen kauniisti esitettynä. Tarinassa on pääosassa orpokodissa asuva Serafima, joka pitää ristiä piilossa, muistona perheestään. Ihmeelliset tapahtumat vievät Serafiman tutkimusmatkalle, esivanhempien uskontoa etsimään, oppaana toimii pyhittäjä Serafim Sarovilainen. Elokuvassa on muutamia aika jännittäviä kohtia, joten tämä sopii paremmin kouluikäisille kuin taaperoille. Youtube-videoon on lisätty englanninkielinen tekstitys, joten jos joku englantia tai venäjää taitava tulkkaa samalla, pääsevät kaikki kiinni juonen yksityiskohtiin. Kuvitus on kuitenkin niin taitavasti tehty, että myös ilman kääntämistä tarinasta ymmärtää pääkohdat.
Serafima is an Orthodox Christian animation movie made in Russia and with spoken Russian but also with English subtitles. Having lost her parents at the beginning of the war, Serafima lives in an orphanage. She keeps her cross hidden which reminds her of her loving family. One day Serafima meets Rita who tells her that the orphanage is haunted and full of secrets. Rita invites Serafima to accompany her to a mysterious closet under the stairs. Will this adventure help Serafima to solve the mystery of the orphanage and learn her parent’s fate? This entertaining, beautifully written film is sure to excite kids of all ages. The film is accompanied by a lively and captivating full orchestral score composed by Ivan Uryupin, Moscow Conservatorium of Music.
CepaфиMы – KpacиBый, пoлHoMeTpaжHый пpaBocлaBHый MyлbTфилbM. OчeHb иHTepecHый, дoбpый. И для MaлeHbkиx.
[Serafima -Romanian subtitles: https://www.youtube.com/watch?v=A2mOIuBNQy4 ]
Ikuisia kertomuksia on amerikkalaisen, evankalisluterialisen kustantamon suosittuun kirjasarjaan pohjaava lasten animaatiosarja. Suomeksi puhuttu “Pääsiäinen” alkaa palmusunnuntaista.
Retroretki virpomisperinteeseen. Tässä Ylen jutussa on mukana vuonna 1980 Kuopiossa kuvattu video, joka valottaa ortodoksista virpomisperinnettä. Video sopii koko perheen katsottavaksi, mutta voi olla pienimmille hieman pitkä.
Ortodoksi.net-sivustolla on monta perinteistä virpomalorua:
Karjalainen Nuorisoliitto on kerännyt perinteisiä virpomaloruja. Näissä loruissa ei ole ns. ortodoksista toivotusta, mutta sellaisen voi liittää monen lorun loppuun, esim. “Jeesuksen Kristuksen Jerusalemiin ratsastamisen muistoksi, Jumala sinua siunatkoon.”
Pate virpoo -kuvan voi tulostaa ja värittää ja lähettää vaikka postitse sukulaiselle. Sopii perheen pienimmillekin.
Tässä värityskuvassa on virpovia lapsia.
Tässä värityskuvassa on pääsiäisvalmistelujen tunnelmaa.
Palmusunnuntain ikonikuva väritettäväksi. https://onl.fi/wp-content/uploads/2020/03/PyhaMelu_Palmusunnuntai_varitys.pdf [Tulostettava väristyskuva]
Etsi 7 eroavaisuutta palmusunnuntai-kuvista.
Muistitehtävä: paina mieleesi ikoni ja testaa sitten, kuinka hyvin muistat sen yksityiskohtia….
Testaa tietosi palmusunnuntaista Ortoboxin yhdeksän kysymyksen monivalintatestillä!
Löydätkö sanalaatikosta viisi palmusunnuntaihin liittyvää sanaa?
Värikkästi kuvitettu Virvon varvon -satukirja vie lukijan keskelle Ruskometsän pääsiäisvalmisteluita. Kirjaa voi tilata liiton verkkokaupasta, tarjoushinnalla pääsiäiseen asti. Sopii erityisesti eskari-ikäisille ja alakoululaisille.
Ortoboxin kuvallinen ohjemoniste helpon pääsiäiskukan tekemiseen. (Sopii myös perheen pienimpien kanssa askarteluun.) http://wp.ortoboxi.fi/askartelut/virpovitsat_helpot.pdf [Teksti ja ohjekuvat]
Myös tässä ohjeessa on kaksi helppoa virpokukkamallia.
http://wp.ortoboxi.fi/askartelut/virpokoristeita2.pdf [Teksti ja kuvaohjeet]
Tässä Ortoboxin ohjeessa on neljän erilaisen virpokukan ohjeet, mukana haastava ja rakastettu “isoäidin ruusu” -malli sekä helpompia ohjeita.
http://wp.ortoboxi.fi/askartelut/virpovitsat2.pdf [Teksti ja ohjekuvat]
Tikkurilan Marttojen videossa on lyhyt ortodoksisen papin opetustuokio ja opastusta perinteisten vitsojen tekoon.
Jyväskylän ortodoksisen seurakunnan Facebook-kanavalla on kaksi erilaista opastusvideota virpokukkien tekemiseen.
Tässä englanninkielisessä videossa näytetään, miten voi tehdä hieman erilaisen palmunoksan eli askarrella sen korvikkeen kartongista. Lopussa on lyhyt animaatio palmusunnuntaista.
“Virvon varvon – kuka virpoo?” Opintokeskus Siviksen / Joensuun Kalevalaisten Naisten Lea Lihavaisen luento virpomisperinteestä Elävä kulttuuriperintö Pohjois-Karjalassa -seminaarissa 17.5.2016.
Virpominen karjalaisessa ja ortodoksisessa perinteessä, ONL ry:n toiminnanjohtajan Maria Kauppilan haastattelu Radio Classic-kanavalla.
Elävä perintö -artikkeli: Virpominen karjalaisessa ja ortodoksisessa perinteessä
Och samma på svenska,
Risning i den ortodoxa och karelska traditionen:
Joensuun ortodoksisen seurakunnan Youtube-kanavalla on Kirkkovuoden kulku -sarjan video “Palmusunnuntai”. https://www.youtube.com/watch?v=t9vMPWpZX1k [Video]
Isä Rauno Pietarinen kertoo Lasaruksen lauantaista ja palmusunnuntaista Youtube-videolla.
Helsingin ortodoksisen seurakunnan Soundcloud-kanavalla on kattava opetusäänite, “Pääsiäinen”.
Suomen evankelis-luterilaisen kirkon Viittova Seurakunta -kanavalla on viitottu lyhyesti palmusunnuntain merkitys.
“Palm Sunday – Exploring the Feasts of the Orthodox Christian Church” is a Youtube-video published by the Greek Orthodox Archdiocese of America.
BepбHoe BockpeceHbe: cMыcл пpaздHиka, чTo дeлaTb c Bepбoй.
Tässä Youtube-videossa on pätkiä ortodoksien palmusunnuntain vietosta Israelin alueella.
“Orthodox Christians celebrate Palm Sunday in Israel, Gaza and West Bank”
Tällä videolla on Lasaruksen lauantain ja palmusunnuntain tropari laulettuna 14 eri tavalla/ kielellä. (Sanat löytyvät videon selitysosiosta kullakin kielellä.) Orthodox hymn – troparion for Lazarus Saturday and Palm Sunday chanted in 14 ways/ languages: Spanish, English, Church Slavonic (Russian chant; Cyrillic subtitles), Greek (male Byzantine choir), Arabic, Romanian, French, Church Slavonic (Bulgarian chant; Polish subtitles), Korean, Ukrainian, Portuguese, Greek (polyphony), Church Slavonic (Serbian chant) and English (polyphony).
Kategoriat Ajankohtaista Avainsanat lasaruksen lauantai, onlry, palm sunday, palmusunnuntai, virpomaloru, virpominen
ONL siirtynyt pääosin etätyöhön ja sähköiseen viestintään
Korona-virusepidemian vuoksi ONL ry:n henkilöstö työskentelee 12.3. alkaen ja toistaiseksi pääosin etänä, yhteydessä voi olla normaaliin tapaan puhelimitse ja sähköpostitse. Tilauksia pyritään postittamaan kerran viikossa, ellei valtionhallinnon ohjeistus anna muuhun aihetta.
Toistaiseksi liiton tulevia tapahtumia ei ole peruttu, Kirkkolaulupäivien lapsiparkkia lukuunottamatta. Seuraamme valtionhallinnon ohjeistusta epidemian suhteen ja tiedotamme mahdollisimman pian, jos esim. leiritilanne muuttuu. Olemme myös aloittaneet mm. suunnittelutyön Virtuaalikirkon hyödyntämisestä liiton työssä.
Muistutamme kaikkia ihmisiä vastuullisen toiminnan merkityksestä, mm. hygienia- ja liikkumisohjeiden noudattamisesta.
Vaikka Covid-19 eli koronavirus on tämän hetken tietojen mukaan perusterveelle ihmiselle lähtökohtaisesti enemmän ikävä kuin vaarallinen, on se kuitenkin etenkin vanhuksille ja perussairauksista kärsiville pahimmillaan hengenvaarallinen, kausi-influenssaa suuremmalla todennäköisyydellä. On inhimillistä, vastuullista ja viisasta ennaltaehkäistä ja hidastaa viruksen leviämistä.
On tärkeää muistaa myös rukoilla.
Due to the corona-virus situation, the staff of our association will be working mainly remotely. You can e-mail or phone to us, as usual.
So far we have not cancelled our coming events, with the exception of the children’s playgroup at Kirkkolaulupäivät -choir days on this May. We will follow the advice of the government and inform about any possible changes.
We remind everyone to behave responsibly and take excellent care of their hygiene and follow the recommendations given by the government. Even though corona-virus is endured reasonably well by the healthy persons, it may be lethal especially for the elderly and those already having health problems.
It is human, resposible and wise to prevent and slow the virus!
It is important also to pray.
Kategoriat Ajankohtaista Avainsanat etätyö, korona, onlry
Ei tulevia tapahtumia tapahtumat.
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.